Som byggingeniør med spesialisering i bærekraftig bygging får du et godt grunnlag innen:
I 5. semester spesialiserer du deg ytterligere gjennom valgemner eller velger å ta emner som gir deg en større faglig bredde.
Byggbransjen er Norges nest største bransje og har stor innvirkning på klima og miljø. Med fordypning i bærekraftig bygging lærer du å bygge hus som trenger minimalt med oppvarming og å benytte utslippsfrie matrialer.
Kunnskap - Kandidaten har bred kunnskap om byggebransjen og de utfordringer og muligheter den står overfor innenfor et helhetlig systemperspektiv og med vekt på effekten av digitalisering i ingeniørfaget bygg. - Kandidaten har bred kunnskap om byggingeniørens fagområde og spesielt med mulig fordypning innen trekonstruksjoner. - Kandidaten har bred kunnskap i matematikk og statistikk, grunnleggende kunnskap i relevante samfunns- og økonomifag og kan anvende dette som verktøy i det byggfaglige området. - Kandidaten har kunnskap i mekanikk og bygningsfysikk slik at han kan analysere vanlige byggverk. - Kandidaten har generell kunnskap om teknologiens historie og kan gjøre rede for byggingeniørens rolle og ansvar knyttet til denne. - Kandidaten kjenner til forsknings- og utviklingsarbeid og standarder innenfor fagfeltet bygg, og kan anvende prosjektarbeid som metode for å løse byggfaglige problemstillinger. - Kandidaten kan oppdatere sin byggfaglige kunnskap gjennom informasjonshenting på digitale plattformer, kontakt med bransjen, andre fagmiljøer samt praksisfeltet.
Generell kompetanse - Kandidaten har innsikt i hvordan byggebransjen påvirker miljø, helse og samfunn, blant annet ved hjelp av ROS-analyse, samt være bevisst den økonomiske betydningen av bransjen og de etiske utfordringer som bransjen står overfor. - Kandidaten kan identifisere sikkerhets-, sårbarhets-, personverns- og datasikkerhetsaspekter ved gjennomføringen av byggeprosjekter, med spesielt fokus på økende bruk av digitale løsninger. - Kandidaten kan formidle ingeniørfaglig kunnskap til ulike målgrupper både skriftlig og muntlig og kan bidra til å synliggjøre teknologiens betydning og konsekvenser. - Kandidaten kan reflektere over egen byggfaglig utøvelse, også i gruppe og i en tverrfaglig sammenheng ved å anvende sin digitale kompetanse til å se bygget i et livsløps- og bærekraftsperspektiv, og kan tilpasse denne til byggingeniørens arbeidsoppgaver. - Kandidaten kan bidra til utvikling av god praksis gjennom å delta i faglige diskusjoner innenfor fagområdet bygg og dele sine kunnskaper og erfaringer med andre ved samhandling, åpenhet og medvirkning.
Ferdighet - Kandidaten skal via kunnskaper, ferdigheter og holdninger om teknologi, digitalisering og innovasjon i byggebransjen, kunne bruke dette til økt verdiskapning, utvikling og bygging av bærekraftige bygg og anlegg av høy kvalitet i henhold til samfunnets behov. Ved å anvende sin digitale kompetanse skal kandidaten evne å se bygget i et livsløpsperspektiv, fra planlegging, via oppføring, drift og vedlikehold til riving og resirkulering. - Kandidaten kan anvende kunnskap og relevante resultater fra forsknings- og utviklingsarbeid for å løse teoretiske, tekniske og praktiske byggfaglige problemstillinger og begrunne sine valg - Kandidaten kan anvende byggfaglig programvare til fremstilling, beregning og analyse av vanlige byggverk.
- Kandidaten har bred digital kompetanse inkludert grunnleggende programmeringsferdigheter. - Kandidaten kan arbeide i relevante laboratorier og systematisere og analysere resultatene slik at de gir grunnlag for målrettet og innovativt arbeid. - Kandidaten kan identifisere, planlegge og gjennomføre byggfaglige prosjekter, arbeidsoppgaver, forsøk og labeksperimenter både selvstendig og i gruppe - Kandidaten kan bidra til innovasjon og entreprenørskap gjennom deltakelse i utvikling og realisering av bærekraftige og samfunnsnyttige løsninger på byggfaglige prosjekt.